Narodna skupština (Venezuela)

Narodna skupština (španjolski: Asamblea Nacional) je jednodomni parlament Venezuele, odnosno zakonodavna grana vlasti u toj zemlji. Zastupnici u Narodnoj skupštini biraju se na petogodišnji mandat kroz "univerzalo, direktno, osobno i tajno" glasovanje, djelomično kroz direktne izbore u izbornim krugovima po saveznim državama, a djelomično kroz proporcionalni sustav temeljan na političkim strankama po saveznim državama. Parlament zasjeda u Saveznoj zakonodavnoj palači u Caracasu. Broj zastupnika u Narodnoj skupštini nije fiksan. Svaka savezna država i distrikt glavnog grada daju po tri fiksna zastupnika, dok se ostali broj zastupnika po saveznim državama računa tako da se ukupan broj stanovnika svake savezne države podijeli s 1.1% ukupne populacije Venezuele. Tri zastupnička mjesta rezervirana su za indijansko stanovništvo, a bira ih se zasebno i to od strane svih stanovnika, ne samo onih s indijanskim porijeklom. Za izbore 2015. godine, broj zastupnika iznosio je 167. Aktualna Skupština uređena je Ustavom iz 1990. godine, a prvi izbori temeljem novog ustava održani su u srpnju 2000. godine. U periodu kada je Hugo Chávez vladao zemljom, Narodna skupština je uglavnom imala formalnu ulogu bez velike realne moći, uz dominaciju Chávezove koalicije. Međutim, 2015. godine je opozicijska koalicija MUD preuzela je uvjerljivu većinu u Narodnoj skupštini, što je bio enorman udarac za predsjednika Nicolása Madura. Suočen s masovnim prosvjedima i jačanjem opozicije u parlamentu, Maduro je preko njemu sklonog Vrhovnog suda pravde u ožujku 2017. godine ukinuo ovlasti Narodnoj skupštini u potezu kojeg su mnogi opisali kao "autopuč". Isti sud je već u travnju vratio sve ovlasti parlamentu, međutim potez je samo dodatno pojačao prosvjede i dao veći legitimitet parlamentarnoj opoziciji.